Nos Petrus, officialis Cabilonensis, notum facimus universis presentes litteras inspecturis quod nos vidimus, inspeximus et legimus diligenter ultimam dispositionem seu ordinationem Hugonis de Maceneria, quondam filii Joannis de Maceneria et civis Cabilonensis, scriptam et sigillatam sigillis venerabilium virorum domini Symonis, quondam decani Cabilonensis, et domini Jacobi, quondam archidiaconi Trinorchiensis, et magistri Garneri, archipresbiteri Brissię, non cancellatam, non abolitam, nec in aliqua sui parte vitiatam sub hac forma. † In nomine Patris et Filii et Spiritu Sancti, amen. Anno Domini M°CC°LIIII° in die parasceve ego Hugo, filius quondam Joannis de Maceneria, volens et cupiens Sancti Jacobi limina visitare, dispono de rebus meis in hunc modum. In primis lego domino Garnero capellano meo XL solidos, vicario suo X solidos, clerico suo V solidos, lego etiam ecclesię Sancti Vincentii Cabilonensis XXX solidos debitates, quos assedeo et assigno eidem ecclesię supra pratum meum situm subtus Sanctum Cosmam ultra les Noes, quod partitur cum Hugone de Maceneria, pro anniversario meo in dicta ecclesia annis singulis de XXX solidis faciendo. Lego etiam capellanię Sancti Vincentii V solidos redituales pro absolutionemea facienda, quos assedeo et assigno eidem capellanię supra domum meam sitam in vico furni qui dicitur esse Judeorum, qui mansus est inter domum domini Willelmi des Rees, ex una parte, et domum relictę Martini Boiset, ex altera, processioni Sancti Vincentii, quando erunt certi de meo obitu, lego XL solidos ita quod faciant pro me et pro cunctis fidelibus missam in conventu suo celebrari; operi ejusdem ecclesię X solidos; XXX presbiteris missam celebrantibus in die certitudinis obitis mei, plenam refectionem in domo mea et cuilibet eorum XXX denarios; ecclesię Sancti Petri Cabilonensis lego XX solidos annui redditus, quos assideo et assigno supra quadam vinea nostra apud Corteambles quas emimus a Laurentio Boirant, pro anniversario meo ibidem faciendo; operi ejusdem ecclesie X solidos; operi sancti Georgii X solidos; operi ecclesiarum suburbanarum cuilibet V solidos; monialibus de Molesia X solidos; monialibus de Lencherre V solidos; monialibus de Puellari V solidos; monialibus de Sancto Juliano V solidos; Domui Dei Cabilonensis unum lectum garnitum; leprosiis Cabillonensibus X solidos; Domui Dei de Givre V solidos; ecclesię Sancti Alexandri V solidos. Volo autem quod hoc testamentum valeat jure ultimę voluntatis et omnialio jure quo valere potest. Exequtores hujus meę dispositionis constituo dominum Hugonem de Maceneria avunculum meum, et dominam Blanchefor, charissimam matrem meam, et Guillelmum Camus, quibus dono plenariam potestatem et speciale mandatum, ut de bonis meis mobilibus et immobilibus ubicumque existentibus solvant vel solvi faciant legata mea et clamores meos si qui fuerint et omnia supradicta. Rogo autem dictum Symonem decanum Cabilonensem, dominum Jacobum, archidiaconum Trinorchiensem, et magistrum Garnerum, archipresbiterum Brissię, ut presenti dispositioni sigilla sua apponant in testimonium veritatis. Datum et actum ut supra.